
Adresseliste


05/4525  ART-VI-MOK
18.05.2005

Vedtak om uttak av jerv innenfor Låarte reinbeitedistrikt i Nord-Trøndelag fylke - forlengelse av virketid

Det vises til direktoratets fellingsvedtak av 9. mai 2005 om uttak og avliving av årsunger og mordyr av jerv fra et konkret ynglehi i Lierne kommune innenfor kalvingslandet til Låarte reinbeitedistrikt. Vedtaket er fattet med hjemmel i viltloven § 12, jf. forskrift 18. mars 2005 nr. 242 om forvaltning av rovvilt § 13, jf. §§ 1 og 3.

Virketiden for tillatelsen var satt til tidsrommet 9. mai 2005 – 14. mai 2005. Den 12. mai ble det avlivet en valp fra den konkrete ynglelokaliteten. Mordyret og en eller flere valper er fortsatt i området. 

Med dette utvides tillatelsens områdeavgrensning og virketid, og vilkår nr. 1 og 3 i vedtak av 9. mai 2005 endres til; 

1. Fellingsområdet er kalvingsområdet til Låarte reinbeitedistrikt innenfor Lierne og Snåsa kommuner. 

3.
Tillatelsen gjelder i tidsrommet 18. mai 2005 – 29. mai 2005.
Vedtaket kan påklages til Miljøverndepartementet innen 3 uker, jf. Forvaltningsloven §§ 28 og 29. En eventuell klage skal fremsettes for direktoratet, jf. Forvaltningsloven § 32.

Med hilsen

Terje Bø
Morten Kjørstad

Seksjonssjef

